**Fejér Megyei Önkormányzat Közgyűlésének**

**111/2017. (IV.5.) önkormányzati határozata**

**a szavazási rendjéről**

A Fejér Megyei Közgyűlés a Fejér megyei TOP támogatási kérelmekre vonatkozó összesített DeB döntési javaslattal kapcsolatos szükséges döntések meghozatalával összefüggésben az alábbi szavazási rendről döntött:

Felhívások szerinti bontásban dönt a közgyűlés

* elsőként a kiosztott táblázat szerinti összesített DeB döntési javaslatnak megfelelő tartalommal, egy szavazással azon támogatásokról, amelyek esetében képviselői kizárás esete nem áll fenn,
* ezt követően az összesített DeB döntési javaslatnak megfelelő tartalommal, egyenként azokról a támogatási kérelmekről, amelyek esetében képviselői kizárás esete áll fenn,
* végezetül arról a – az előterjesztésben is hivatkozott - 9 db támogatási kérelemről, amelyek esetében a DeB támogató javaslata ellenére elutasító tartalmú végleges döntésre érkezett javaslat.

Székesfehérvár, 2017. április 5.

**Dr. Molnár Krisztián Dr. Kovács Zoltán**

a közgyűlés elnöke megyei jegyző